Anniken Hauglie

Anniken Hauglie (født 1972) er en norsk politiker (H), tidligere statsråd og byråd, og fra 15. november 2021 viseadministrerende direktør i Næringslivets hovedorganisasjon (NHO). Fra 2020 til 2021 var Hauglie i vel ett år leder av interesseorganisasjonen Norsk olje og gass. Hauglie satt i Erna Solbergs regjering fra 16. desember 2015Endringer i regjeringen, pressemelding, Statsministerens kontor, 16. desember 2015. til 24. januar 2020 som arbeids- og sosialminister. Fra oktober 2013 til 2015 var hun byråd for kunnskap og utdanning med ansvar for Osloskolen og barnehagene. I perioden før, fra januar 2010 til oktober 2013 Oslos byråd for sosiale tjenester. Fra 2011 fikk hun utvidet sitt ansvarsområde og ble byråd for helse og sosiale tjenester, med parlamentarisk ansvar for Oslos 15 bydeler.

 Utdanning 
Anniken Hauglie er født i Oslo og oppvokst i Ski kommune i Akershus. Hun var elev på Ski ungdomsskole og gikk ut av Kontra videregående skole i 1991. Hun er gift med statssekretær Lars Jacob Hiim. De har to barn. Hauglie er utdannet cand.polit. fra Universitetet i Oslo (2000). Hauglie har hovedfag i sosiologi, mellomfag i statsvitenskap og faget livssyn og etikk. Hun har også prosjektledelse fra BI (2006). Hauglie har særlig fordypet seg i situasjonen i det tidligere Jugoslavia, og primært i Bosnia-Hercegovina, i 1990-årene.

 Karriere 
På midten av 1990-årene var hun med i Den Konservative Studenterforening og i redaksjonen i tidsskriftet Minerva.

Fra 2001 til 2003 var Hauglie politisk rådgiver for Høyres fraksjon i Stortingets sosialkomite, og fra 2003 til 2004 politisk rådgiver for sosialministeren i Bondevik II-regjeringen.Biografi på Høyres hjemmeside  (avlest 19. desember 2013) Fra 2005 til 2007 var hun rådgiver i Forbrukerrådet, før hun gikk tilbake til Stortinget som politisk rådgiver. Hun var først rådgiver til helse- og omsorgsfraksjonen, deretter for kommunal- og forvaltningsfraksjonen. Anniken Hauglie kom fra stilling som rådgiver for kommunalfraksjonen i Høyres stortingsgruppe da hun i januar 2010 ble sosialbyråd i Oslo.Endringer i sammensettingen og ansvarsfordelingen i Oslos byråd, Oslo kommunes hjemmeside, 25. januar 2010 (avlest 19. desember 2013)  I 2013 byttet hun ansvarsområde til kunnskap og utdanning.

I 2012–2013 var hun medlem av Høyres sentrale programkomité som ble ledet av stortingsrepresentant Bent Høie, og som la frem forslag til Høyres stortingsvalgsprogram for perioden 2013–2017.

Kun noen måneder etter at Hauglie sammen med resten av Oslo-byrådet til Stian Berger Røsland gikk av i oktober 2015, ble Hauglie utnevnt til arbeids- og sosialminister i Erna Solbergs regjering.

Trygdeskandalen eller NAV-skandalen ble offentliggjort 28. oktober 2019 på en pressekonferanse med arbeids- og sosialminister Anniken Hauglie, arbeids- og velferdsdirektør Sigrun Vågeng og riksadvokat Tor-Aksel Busch. Minst 36 personer var blitt dømt til fengsel for trygdesvindel på grunn av feil rettsanvendelse. Hauglie varslet at hun ville iverksette en ekstern gjennomgang for å granske hvordan EØS-regler kan ha blitt praktisert feil siden 2012. Det ble reist kraftig kritikk mot Hauglie, og flere partiet varslet mistillit.SV varsler mistillit mot Hauglie. NRK. Besøkt 31. mars 2020. Den 24. januar 2020 gikk Hauglie ut av regjeringen. Hun selv og statsminister Erna Solberg benektet at dette hadde med NAV-skandalen å gjøre.Derfor gikk Anniken Hauglie av som minister. VG. Besøkt 31. mars 2020. 

Den 31. mars 2020 ble det offentlig kjent at Hauglie ville overta som direktør i Norsk olje og gass etter Karl-Eirik Schjøtt Pedersen. I april 2020 ble det kjent at karantenenemda ila Hauglie 6 måneder karantene, hvilket betyr at hun ikke kunne begynne å jobbe eller ha kontakt med Norsk olje og gass før 24. juli 2020. 

Det ble kjent 14. juni 2021 at Hauglie ville ta over som viseadministrerende direktør i NHO. Hun startet i jobben 15. november 2021.  

 Referanser 

 Eksterne lenker 




Kategori:Norske arbeidsministre
Kategori:Statsråder i Regjeringen Solberg
Kategori:Høyre-statsråder
Kategori:Norske sosiologer
Kategori:Høyre-politikere i Oslo
Kategori:Byråder i Oslo
Kategori:Personer fra Ski kommune